Ο **Σαλβαδόρ Σάντσες Σερέν** (Salvador Sánchez Cerén, 18 Ιουνίου 1944-) είναι πολιτικός από το Ελ Σαλβαδόρ, ο οποίος διετέλεσε πρόεδρος από τον Ιούνιο του 2014 ως το 2019. Υπηρέτησε επίσης ως αντιπρόεδρος επί προεδρίας του προκατόχου του, Μαουρίσιο Φούνες από το 2009 ως το 2014. Ανήκει στο αριστερό κόμμα Εθνικό Απελευθερωτικό Μέτωπο Φαραμπούντο Μαρτί (FMLN).

Προσωπική ζωή
-------------

Γεννήθηκε στο Κεσαλτεπέκε, Ελ Σαλβαδόρ. Σπούδασε στο Σαλβαδορανό Πανεπιστήμιο Αλμπέρτο Μασφερέρ (παιδαγωγική σχολή) του Σαν Σαλβαδόρ.

Όταν άρχισε ο εμφύλιος πόλεμος το 1980 ο Σερέν υιοθέτησε το ψευδώνυμο διοικητής Λεονέλ Γκονσάλες, καθώς είχε διοριστεί και στη θέση του "comandante" ή διοικητή.

Το 1984 έγινε γενικός διοικητής του FMLN μέρχι την υπογραφή των συνθηκών της Τσαπουλτεπέκ το 1992, οπότε οι αντάρτες παρέδωσαν τα όπλα τους και έγιναν νόμιμο πολιτικό κόμμα. Το FMLN στα 1991 περιέγραφε την ιδεολογία του ως μαρξιστική-λενινιστική.

Πολιτική σταδιοδρομία
---------------------

Το 2000 εξελέγη βουλευτής του FMLN και επανεξελέγη το 2003 και το 2006. Ανάμεσα στο 2001 και 2004 υπηρέτησε ως γενικός συντονιστής του κόμματος. Έπειτα από το θάνατο του ηγέτη του κομμουνιστικού Κόμματος του Ελ Σαλβαδόρ Σαφίκ Χαντάλ το 2006, ο Σερέν τον διαδέχθηκε ως επικεφαλής της κοινοβουλευτικής πτέρυγας του FMLN. Τον Απρίλιο του 2007 επιλέχθηκε ως υποψήφιος αντιπρόεδρος για τον υποψήφιο πρόεδρο Μαουρίσιο Φούνες στις προεδρικές εκλογές του 2009. Οι Φούνες και Σερέν κέρδισαν τις εκλογές, επικρατώντας της Εθνικιστικής Ρεπουμπλικανικής Συμμαχίας (ARENA). Ο Φούνες ορκίστηκε πρόεδρος την 1η Ιουνίου 2009 με αντιπρόεδρο τον Σερέν..

Το 2014 κατήλθε ως υποψήφιος του FMLN στις προεδρικές εκλογές εκείνης της χρονιάς. Παρά τις καταγγελίες για νοθεία στις οποίες προέβη ο Νόρμαν Κιχάνο, νικητής του δεύτερου γύρου των εκλογών ανακηρύχθηκε ο Σάντσες Σερέν με ποσοστό 50,1% έναντι 49,8 για τον αντίπαλό του. Ο πρώην αντάρτης ορκίστηκε πρόεδρος την 1η Ιουνίου 2014.

Τον διαδέχθηκε στην προεδρία ο Ναγίμπ Μπουκέλε, την 1η Ιουνίου 2019.

Παραπομπές
----------

1. ↑  (Γερμανικά) *Εγκυκλοπαίδεια Μπρόκχαους*. sanchez-ceren-salvador. Ανακτήθηκε στις 9  Οκτωβρίου 2017.
2. ↑  (Γερμανικά) *Munzinger Personen*. 00000030010. Ανακτήθηκε στις 9  Οκτωβρίου 2017.
3. ↑  J. Michael Waller, The Third Current of Revolution: Inside the 'North American Front' of El Salvador's Guerrilla War (Lanham: University Press of America, 1991), p. 19.
4. ↑  (Ισπανικά) «Salvador Sánchez Cerén». *Asamblea Legislativa de la República de El Salvador*. Αρχειοθετήθηκε από το πρωτότυπο στις 7 Φεβρουαρίου 2008. Ανακτήθηκε στις 16 Μαρτίου 2009.
5. ↑  Reuters, Leftist Funes takes over as El Salvador's president, 1 Ιουνίου 2009.
6. ↑  Thale, Geoff (29 Ιανουαρίου 2014). «Background Info. on the Upcoming Elections in El Salvador». Washington Office on Latin America.
7. ↑  «Former guerrilla commander wins El Salvador presidential election». Washington Post. 14 Μαρτίου 2014.
8. ↑  Sanchez Ceren Sworn In as El Salvador President, Bloomberg, 1 Ιουνίου 2014.

Εξωτερικοί σύνδεσμοι
--------------------

* Πολυμέσα σχετικά με το θέμα  Salvador Sánchez Cerén στο Wikimedia Commons

  


|  |  |  |
| --- | --- | --- |
| Προηγούμενος:Μαουρίσιο Φούνες |  **Πρόεδρος του Ελ Σαλβαδόρ**2014 - 2019 | Επόμενος: Ναγίμπ Μπουκέλε |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 309564006
* LCCN: no2014069555
* ISNI: 0000 0004 3482 178X
* GND: 1089783418

 |

 |